42. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 553 της 23/29 Αυγ. 1975 (ΦΕΚ Α΄ 181) Περί επεκτάσεως των άρθρ. 1 και 2 του Νόμ. 4464/1965 ως και του άρθρ. 43 του Νόμ. 22/1975 επί του Εθνικού Ιδρύματος Ραδιοφωνίας-Τηλεοράσεως. Έχοντες υπ’ όψει: 1.Τας διατάξεις α)της παρ. 11 του άρθρ. 2 του Νόμ. 4464/65 «περί τροποποιήσεως διατάξεών τινων του Υπαλληλικού Κώδικος». β)του Ν.Δ. 216/1974 «περί συστάσεως Υπουργείου Προεδρίας Κυβερνήσεως». γ)του Νόμ. 22/1975 «περί ρυθμίσεως θεμάτων καταστάσεως των δημοσίων διοικητικών υπαλλήλων και υπαλλήλων Ν.Π.Δ.Δ.». 2.Την υπ’ αριθ. 527/1975 γνωμοδότησιν του Συμβουλίου της Επικρατείας, προτάσει των ημετέρων Υπουργών παρά τη Προεδρία Κυβερνήσεως και Οικονομικών, απεφασίσαμεν και διατάσσομεν: Άρθρον μόνον.-Αι διατάξεις των άρθρ. 1 και 2 του Νόμ. 4464/1965 (τόμ. 2Α σελ. 316,19), ως ετροποποιήθησαν και συνεπληρώθησαν δια του άρθρ. 43 του Νόμ. 22/1975, επεκτείνονται εις το Εθνικόν Ίδρυμα Ραδιοφωνίας-Τηλεοράσεως. Εις τον Ημέτερον Υπουργόν Προεδρίας Κυβερνήσεως, ανατίθεμεν την δημοσίευσιν και εκτέλεσιν του παρόντος.

[Source: greek_legal_code_raptarchis | Tokens: 935]